**Гайтаман болх.**

**Лакхара тоба «Звездочка».**

**Коьчал: «Ехийла хьо г1оза сан хьоме нохчий чоь».**

**Гайтаман г1ирс:** нохчийн республикан байракх, нохчийн гербан сурт,

б1ов, кехатан байракх ян бес-бесара кехаташ.

**1алашо:** берийн вайн халкъе болу безам ч1аг1 бар; нохчийн халкъан коьрта йолу билгалонаш йовзийтар; байракхан беснаш бовзийтар, цара х1ун билгал до хаийтар, гимнах лаьцна дийцар, цуьнан сий муха дан деза хаийтар, б1аьвнех лаьцна дийцар.

Кхиорхо: бераш, вай тахана хьошалг1а кхайкхина Соьлжа - г1ала хаарийн б1ов йотта.

Эцце даха новкъа довлале аса шуна жимма б1аьвнех лаьцна дуьйцур ду шуна.

(Б1аьвнех лаьцна дийцар).

И б1ов хьала йотта вайна атта хир дац и хьаьн- хьаьнна йотталуш яц. Хьалха заманчохь наха къа хьоьгуш хьацарци юттуш хилла и. Ткъа тахана вай шу массери хаарш вовшах тоьхна хаарийн б1ов йийра йу. Вай и б1ов йан т1екхачале алсам байракхаш йаха йеза. Х1ора байракх яккха вай хаттаршна жоьпаш дала деза. Вайна ч1ог1а дика хаъа деза вайн нохчийн къомах лаьцна, вайн къоман коьрта билгалонех лаьцна, кхин долу хаттаршна жоьпаш. Вай ларор ду аьлла хетий шуна?

(Берийн жоьпаш.)

Кхиорхо: Дуьло, новкъа довлий вай?

Кхиорхо: х1ара дуьххьарлера байракх ю. Х1ара йаккха вайга пхиъ нохчийн кица даладе боху.

(Бераша кицанаш дуьйцу.)

Нанас йина чов лаза а ца лозу;

Г1иллакхех бен хуур дац йо1 дика муьлхарг ю;

Барт боцчу юьртал, барт болу ши стаг тоьлла;

Ненан сий ца дечо мехкан сий лар дийр дац;

Мотт бац, къам дац;

- Шолг1а байракх йаккха вайна пхиъ х1етал - метал хаъа деза.

(Бераша х1етал - металш дуьйцу.)

1. Дуьххьарлера х1етал - метал адмийн меженех лаьцна ду.

Х1етал - метал хаийла шуна цхьана г1айби т1е вуьжуш волу пхи ваша? (пхи п1елг)

2. Шолг1аниг адмо оьшуш лелош йолу х1умнех лаьцна.

Х1етал - метал хаийла шуна: Воккхачу стеган говр. (1аса)

3. Кхолг1аниг вайна гонд1а долу 1аламех лаьцна:

Х1етал - метал хаийла шуна: Вайн тхов т1ера ах сискал. (Беттаса)

4. Доьалг1аниг ду дуьненан 1аламех лаьцна:

Х1етал - метал хаийла шуна: Х1ора шарахь беркат дохьуш вог1у хьаша: (Гуьйре)

Пхоьалг1аниг админ т1е юхучу бедрех лаьцна.

Х1етал - метал хаийла шуна:

Хьала берзийча баьсса, охьа берзийча буьззана. (Куй).

Кхоалг1а байракх йаккха вай нохчийн тидамш бийца беза.

(Бераша тидамш буьйцу.)

1уьйре ц1ий йелчи йочана хуьлу олу, т1къа суьйре ц1ий йелчи йоькхана хуьлу олу;

Мера буьхьиг к1ам белчи - хазахетар хуьлу олу.

Н1аьна чу а йирзина кхайкхичи - хьаша вог1у олу.

- Йоьалг1а байракх йаккха вайна к1удалх лаьцна дийца хаъа деза.

(К1удалх лаьцна дийцар.)

Кхиорхо: Шу ч1ог1а хьекъал долуш бераш хилар гайти аша. Х1инца шун бакъо йу хаарийн б1ов йотта дуьйла дала.

- Дуьххьара вай б1аьвнна вай бух болор бу, цуьнан хаттарш иштта хир ду.

Кхиорхо: Бераш хьанна хаьа шуна вайн дуьне стенан кеп йолуш ду?

(Берийн жоьпаш).

Кхиорхо: Аш ч1ог1а нийса боху, вайн дуьне х1окху буьркан кепехь горга ду. Х1окху дуьненан моссо маь11ехь йехаш цхьацца пачхьалкхаш а ю. Оцу пачхьалкхашна йукъа йог1уш йу Россин пачхьалкх а. Оцу Россин пачхьалкхан йуккъа йог1уш йу вайн нохчийн Республика а.

-Хьа эра дара аша вай, муьлхачу махкахь дехаш ду?

(Берийн жоьпаш)

Кхиорхо: Нийса боху вай нохчийн махкахь дехаш ду. Вай мохк ч1ог1а хаза бу. Ша тайпана хаза 1алам ду вайна гонах. Вай къам а ду кхечу къаьмнех къаьстина г1иллакхе а, оьздинга а.

-Бераш хьанна хаьа, х1ун къам ду вай?

(Берийн жоьпаш.)

Кхиорхо: Аша нийса боху вай нохчий къам ду.

Вай дин х1ун дин ду?

(берийн жоьпаш).

-Бераш, моссо Республикийн коьрта шай-шайн г1аланаш йу, хьаьнна хаьа вай коьрта г1ала муьлха йу?

(Вайн г1ала Соьлжа йу.)

-Бераш, х1ора Республикан шай –шайн куьйгалхо ву. Вайн республика хаза хила лаьаш, вай дахар хазда лаьаш вверг мила ву? Хьанна хаьа, вайн нохчийн республикан куьйгалхо мила ву?

(Берийн жоьпаш.

Нийса боху, вайн Республикан куьйгалхо Р.А.Кадыров ву.

**Шуна дуьххьарлера т1улг билла бакъо йу.**

Бераш, хьа эра дара аш, вай нохчийн оьзда к1ант муха хила веза?

(берийн жоьпаш).

Х1инца хьа дуьйцур дара аша, нохчийн оьзда йо1 муха хила веза?

(берийн жоьпаш).

**Шолг1а т1улг билла бакъо ю шуна.**

Бераш вайн нохчийн коьрта билгалонаш йевзий шуна?

(Гимн, герб, байракх).

Бераш, аш и гимн ч1ог1а хаза лекхи, х1инца хьа эра дара аша оцу гимнна дешнаш хьа йаздина?

(Берийн жоьпаш.)

Нийса боху гимнан дешнаш йаздина Хож-Ахьмад Кадыровс.

Кхиорхо. Бераш и гимн шуна массарна лакха хаьи хии вайна, х1инца байт санна хьа йуьйцур йра аш суна.

(Бераша гимн байт санна юуьйцу.)

Кхиорхо: бераш, оцу гимнна сий деш и локхуш вай х1ун дан деза?

(Берийн жоьпаш.)

Кхиорхо. Нийса боху, гимн локхуш массо хьала г1атта веза. И хьала г1аттар, оцу гимнан сий дар ду.

**Кхолг1а т1улг билла бакъо йу шуна.**

Кхиорхо: -Бераш, гимн йоцург кхин вайн нохчийн пачхьалхан коьрта билгалонаш йевзий шуна?

(Байракх, герб.)

-Бераш, х1ара аса шуна гойтуш ерг х1ун ю?

(Берийн жоьпаш.)

Нийса боху эша сан карахь йерг вайн нохчийн халкъан байракх ю. Х1окху байракхах лаьцна хьа дуьйцур дара аш?

(Байракх к1адена йу, иза йеак1ов йу, цуьнан биъ бос бу.

-Байракхан беснаш муха бу?

(Ц1ен, к1айн, баьццара, можа а бу.)

-Ц1ечу басо х1ун билгал до?

(ц1ечу басо вайн ниц1къ, майралла гойту.)

-К1айчу басо х1ун гойту?

(К1айчу басо вайн дог ц1еналла гойту.)

-Ткъа баьаццарчу басо х1ун билгалдо?

(Баьццарчу басо вайн дин ислам хилар гойту.)

(Можа бос берг вайн нохчийн бустам бу, цо вай дехаш хилар гойту.)

**Боьалг1а т1улг билла бакъо йу шун.**

Кхиорхо: Х1инца кхи д1а долу хаттар иштта ду.

-Вайн нохчийн халкъан гербах лаьцна хьа дуьйцур дара аш?

(Берийн жоьпаш.)

Кхиорхо: Нийса боху, вайн герб горга йу. Оцу герба т1ехь вайна х1ун гойту?

(Оцу гербан т1ехь го баькхина нохчийн бустам бу, го хьовзош диллина к1а ду, йукъаметтехь нохчийн бустам бу, бустамна дехьа - сехьа йиллина б1ов, мехкан даьтта доккхуш йолу вышка йу.

Вышкина а, б1аьвнна а т1ехула лаьмнийн сурт а ду.

Кхиорхо: Аша ч1ог1а нийса боху. Х1инца хьа эр дара аш, цара х1ун билгал до?

( К1ано вай хьанал къа хьоьгуш хилар гойту, б1ов вайн дайша хьалха заманчохь еш хила йолу г1ишло йу, вышкано вайн мохк беркате хилар гойта.

**Пхоьалг1а т1улг т1е билла бакъо йаьккхи аша шайна.**

Х1инца т1аьххьарлера т1улг т1е билла аша цхьамма вайна байт еша еза.

**Йалхолг1а т1улг билла бакъо йу шун.**

Цхьана кхетар, нохчийн къоман хелхар бал боккхуш дерзадо.

**Жам1 дар:**

-Вай заняти хаза хийтин шуна?

-Уггаре хаза х1ун деш хийти шуна?

- Вай тахана йоьттина б1ов х1ун б1ов йара?

- Пайдане дерг х1ун хии вайна?